ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
8 ม.ค. 2559

สรุปภาวะตลาดภาคเช้า : SET รีบาวด์ – SET รีบาวด์ ด้วย Sentiment เชิงบวก จากความคลายกังวลเรื่องจีนไปบ้าง หลังทางการเลิกใช้ circuit breaker ช่วยให้นักลงทุนหายตื่นตระหนกไม่ต้องแย่งกันขาย ก่อนโดนห้ามซื้อขาย รวมถึงแบงก์ชาติจีนปรับขึ้นค่ากลางเงินหยวน เป็นปัจจัยหนุน SET ฟื้นตัว ซึ่งนำโดยตัวหลักในกลุ่ม ICT หลังราคาลงมาลึก จนมีความน่าสนใจทางด้านเงินปันผลในระดับสูง ทั้งนี้ SET ปิดตลาดที่ระดับ 1236.75 จุด, +11.92 จุด +0.97% ด้วยมูลค่าซื้อขายที่ระดับ 1.5 หมื่นลบ. กลุ่มหลักต่างปิดบวกหนุนตลาด โดย ICT แบงก์ และพลังงาน +2.3%, +1.3% และ +1.2% ตามลำดับ ด้านตลาดภูมิภาค ถ้าไม่นับหุ้นจีน และฮ่องกง ที่ฟื้นตัวเด่นแล้ว นอกนั้นแกว่งค่อนข้างแคบทั้งในแดนบวกและลบ
กลยุทธ์ที่แนะนำ : ช่วงบ่าย: คาดฟื้นตัวได้ต่อ โดยจะยกระดับมาแกว่งตัวในช่วง 1240 จุด ซึ่งถ้าหากเริ่มรักษาระดับบริเวณดังกล่าวได้ จะรีบาวด์ต่อไปหาบริเวณแนวต้านระยะสั้นถัดไปที่ 1250-1260-1270 จุด ตามลำดับ อย่างไรก็ตาม ยังย้ำเตือนเสมอว่า ภาพรวมตลาดยังไม่ดี ดังนั้น กลยุทธ์ การเก็งกำไรเหมาะกับผู้รับความเสี่ยงได้สูง และยังคงเน้นเพียงรอบสั้นๆ เท่านั้น ทั้งนี้ หุ้นแนะนำตามสัญญาณเทคนิค ได้แก่ ECL (รับ 1.90 ต้าน 2.06 Cut 1.84) และ TACC (รับ 5.45 ต้าน 6.00 Cut 5.25)
 